1 ही सही, 2 के बाद नहीं; जनसंख्या नियंत्रण के लिए प्रेमियों से लिया संकल्प
डेरा सच्चा सौदा प्रमुख राम रहीम के प्रेमी अब दो से ज्यादा बच्चे पैदा नहीं करेंगे। राम रहीम ने उनसे प्रण ले लिया और सभी ने इसकी सहमति भी दे दी है। हालांकि राम रहीम के खुद के तीन बच्चे हैं, जिसमें दो लड़कियां और 1 बेटा है।
डेरा सच्चा सौदा प्रमुख राम रहीम के प्रेमी अब दो से ज्यादा बच्चे पैदा नहीं करेंगे। राम रहीम ने उनसे प्रण ले लिया और सभी ने इसकी सहमति भी दे दी है। हालांकि राम रहीम के खुद के तीन बच्चे हैं, जिसमें दो लड़कियां और 1 बेटा है।
राम रहीम ने जनसंख्या नियंत्रण के लिए 'एक ही सही दो के बाद नहीं' का नारा दिया। राम रहीम की प्रेरणा से तीन नवविवाहित युगलों ने अपनी शादी के दौरान लिखित में शपथ पत्र भरकर 'एक ही सही दो के बाद नहीं' का संकल्प लिया।
राम रहीम ने कहा कि कई कह देते हैं कि भगवान देता है, ये तो भगवान का लिखा हुआ है। इसलिए बच्चे आते जाते हैं। अब जनसंख्या कंट्रोल का है, तो ये किया जा सकता है, अगर आप चाहें तो। ना चाहें तो बात अलग है। सारे पवित्र धर्मों में, ग्रंथों में कहीं भी यह जिक्र नहीं है कि बच्चे 5, 10, 15, 20 पैदा करो। संयम का जिक्र जरूर मिलता है, संतोष धन होना चाहिए, संतुष्टि होनी चाहिए, इसका जिक्र मिलता है।
अच्छा पालन-पोषण भी कर पाएंगे
डेरा प्रमुख ने कहा कि आप चाहे तो कंट्रोल कर सकते हैं। कितना अच्छा हो कि आपके एक ही हो या फिर दो, इससे ज्यादा ना हो। अच्छा पालन-पोषण भी कर पाएंगे। राम रहीम ने कहा कि अनजाने में ही सही, लेकिन जो जनसंख्या विस्फोट होने वाला है, वो गलत है। 1 सेकेंड में पता नहीं कितने बच्चे हो जाते हैं। डेरा मुखी ने अपने जिम्मेदारों से इसका कलेक्शन करके बताने की मांग की।
कइयों के घर में गिनती ही नहीं होती
जनसंख्या बढ़ने से कितनी बेरोजगारी, कितने क्राइम, कितनी आवारागर्दी बढ़ गई है। अगर जनसंख्या नियंत्रण नहीं हुई तो ये चीजें बढ़ती ही जाएंगी। क्योंकि इतनी बढ़ती जनसंख्या को कोई भी काम नहीं दे सकता। कहां से देंगे, जब एक के पैदा ही 5-7 हो रहे हैं। कइयों को गिनती ही नहीं होती कि मेरे कितने घर में रह रहे हैं और कितने बाहर रह रहे हैं। हम कई बार ऐसे क्षेत्रों में जाते थे, जहां एक परिवार में दस-12 बच्चे होते थे। गाड़ी धीरे करवा लेते थे क्योंकि हॉर्न बजते ही बच्चे घर से बाहर निकलते थे। कई कच्छे में होते थे और कइयों के वो भी नहीं होता था। उम्र में 1-1 साल का अंतर होता था।
विदेश में 1 आदमी के 119 बच्चे
राम रहीम ने कहा कि इंसान को जब परेशानी, तकलीफ आती है तो भगवान को दोष देता है कि वह उनकी सुनता क्यों नहीं। तूने बच्चे पैदा करते वक्त सुनी क्या। राम रहीम ने कहा कि अखबार में एक दिन चीज आई कि विदेश के आदमी के 112 या 120 बच्चे थे। इसके बाद वह प्रचार कर रहा था कि बच्चे ज्यादा पैदा न करो।
मैंने कहा कि तू तो शर्म कर ले। उसकी पत्नियां ही पता नहीं कितनी थी। वह विदेश का आदमी थी। उसकी 119 बीवियां और 119 बच्चे थे। जिसके 1 या 2 हो वह तो करे, लेकिन उसके दिमाग में ये आ गई कि पता नहीं गाड़ी कहां जाकर रुकती है। ऐसे आदमी समाज के लिए कहते हैं ये मालिक की देन है।
इंडिया में 1 मिनट में 51 बच्चे
राम रहीम ने कहा कि इंडिया में हर मिनट में 51 बच्चे और हर घंटे में 3074 बच्चे पैदा हो रहे हैं। पूरी दुनिया में 1 सेकेंड में 4 बच्चे पैदा होते हैं। ये विस्फोट वाला काम है। कंट्रोल करना और वश में रखना आदमी के हाथ में है। यदि किसी के जुड़वा हो जाता है तो वो अलग बात है। न चाहते हुए भी गड़बड़ हो जाए, पहली बार हो जाए तो कोई बात नहीं, दो बच्चों का लक्ष्य पूरा हो जाता है। दूसरी बार जुड़वा हो जाए तो तीन की संख्या बन जाती है। इसलिए कोशिश करो कि नॉर्मल 1 या 2 काफी हैं।